**Neobvezni izbirni predmet za 7., 8. in 9. razred**

**NEMŠČINA**

Tudi v šolskem letu 2021/22 lahko učenci sedmega razreda izberejo kot enega izbirnih predmetov nemščino. Izvaja se dve uri tedensko. Izberejo ga lahko vsi učenci, tako tisti s predznanjem, ki že obiskujejo fakultativni pouk nemščine, kot tudi učenci brez predznanja.

****


**Predmetu nemščina je namenjenih 70 ur letno. V 1. in 2. polletju po dve uri tedensko. Ocenjevanje je številčno.**

Učenci pri pouku tujega jezika:

* krepijo svojo radovednost, željo in potrebo po novem znanju,
* razvijajo sposobnost za pridobivanje in ohranjanje znanja in spretnosti,
* razvijajo svoje spoznavne sposobnosti,
* razvijajo ustvarjalnost, potrebo po izražanju,
* razvijajo sposobnosti komunikacije in reševanja nesoglasij,
* razvijajo sposobnosti dela v skupinah,
* oblikujejo osebne cilje učenja, spoznavajo in kritično ovrednotijo svoje dosežke ter si prizadevajo za izboljšanje,
* oblikujejo splošne kulturne in izobrazbene vrednote.

**Pri delu bomo uporabljali učbeniški komplet** **Prima plus.**

**Pri pouku nemščine se bomo pogovarjali** **o šoli, družini, prostem času, bivanju v mestu in na podeželju, živalih, deželah nemškega govornega območja, počitnicah, praznikih, izletih in potovanjih, nakupovanju in modi, zdravju, naučili se bomo dopisovanja s prijatelji, naročanja v restavraciji, in podobno.**



Skladno s tem bomo razvijali vse jezikovne sposobnosti:

* **slušno in bralno razumevanje ter**
* **govorno in pisno sporočanje.**

Z učenjem nemškega jezika učenci spoznavajo značilnosti nemško-govorečih držav (D-A-CH) in ljudi, primerjajo svojo kulturo z drugimi in tako razvijajo občutljivost ter razumevanje drugačnosti.



Znanje in jezikovne sposobnosti, ki jih učenci usvojijo in razvijejo pri pouku nemščine je pomembno v poklicnem in zasebnem življenju za razvijanje širše medkulturne komunikacijske sposobnosti. To pa je v času vse večjega gospodarskega, političnega in kulturnega sodelovanja med Slovenijo in nemško govorečimi državam, vedno bolj pomembno.

Učiteljica: Anita Škraban